钦定古今图书集成/明伦汇编/氏族典/第271卷 > 王翛
## 钦定古今图书集成/明伦汇编/氏族典/第271卷 > 王翛

按《金史王翛传》：“翛字翛然，涿州人也。登皇统二年进
士第，由尚书省令史除同知霸州事，累迁刑部员外
郎。二十四年，迁辽东路转运使，岁馀，改显德军节度
使。章宗即位，擢同知大兴府事。审录官奏翛前任显
德，洁廉刚直，军吏敛迹，无讼狱，迁礼部尚书。明昌二
年，改知大兴府事。时僧徒多游贵戚门，翛恶之，乃禁”
僧午后不得出寺。尝一僧犯禁，皇姑大长公主为请，
翛曰：“奉上命。即令出之。”立召僧，杖一百死，京师肃然。
后坐故出人罪，削官解职。明年，特授定海军节度使。
泰和七年卒。